Keskivuoristo

Keskivuoristo () tarkoittaa vuoristoa, joka on melko matala eikä ylitä jotain tiettyä korkeutta. Tätä korkeutta ei ole määritelty tarkasti, se voi olla 500–1 500 metriä. Keskivuoristoilla ei vähäisen korkeutensa vuoksi ole paljon eri kasvillisuusvyöhykkeitä toisin kuin korkeammilla vuoristoilla. Vuorten laet ovat yleensä melko tasaisia.

Keskivuoristoja on runsaasti Keski-Euroopassa. Saksan kaikki vuoristot ovat Alppeja lukuun ottamatta keskivuoristoja, muun muassa Harz ja Erzgebirge. Myös kaikki Unkarin vuoristot ovat keskivuoristoja. 

Vuoristot